Testissä pyykkietikka pesuaineena, kun kauppiatar valmistautuu saaristokotinsa tupareihin – Puotimamman blogissa
Sain verkkokauppaani myyntiin kotimaista ekologista pyykkietikkaa joka käy myös luonnonmukaisena pesuaineena. Tänään pyykkietikka pääsee testiin pesuaineena, kun meillä vietetään “suurta” siivouspäivää tupareiden ja synttäreiden edellä 🙂
Minä lisäsin laimennetun pyykkietikkan suihkepulloon jossa oli vielä tyrninlehtiä ja mandariinin kuoria seassa, mutten antanut tekeytyä päivääkään, koska Kukkatarha pyykkietikka tuoksui jo valmiiksi aika miellyttävältä 🙂
Tänään katsotaan mihin kaikkeen tämä pyykkietikka todellisuudessa taipuu 😀
Olen kyllä lueskellut pyykkietikasta aikaisemmin ja miettinyt, että jos tekisin sitä itse. Sitruunan kuorien raastaminen ja etikan hauduttelu kylmässä ja pimeässä “viikkotolkulla” ei kuitenkaan innostanut eikä omatekoista voi tietty myydä verkkokaupassakaan, tästä syystä lähdin etsimään kotimaista pyykkietikan valmistajaa.
Kulkurin Kartano Luvialla valmistaa erilaisia pyykkietikoita ja aluksi otin myyntiin Kukkatarhaa ja Raparperi-Sitruunaa.
Eritoten täällä uudessa kodissa on alkanut ekologisuus ja luonnonmukaisuus pesuaineissa kiinnostaa ihan eri tavalla, koska meillä on täällä saaressa imeytyskenttä harmaavesille ja olen lukenut, että pitäisi käyttää luonnollisia pesuaineita jottei imeytyskentän bakteerit, ne pikku kaverit jotka hoitavat puhdistustyön, vahingoitu.
Maahanimeyttämössä puhdistus perustuu biologiseen toimintaan maaperässä. Bakteerit ja pieneliöt käyttävät jäteveden sisältämää kuormitusta ravintonaan ja samalla jätevesi puhdistuu. (Lähde).
Maassa olevat ja siihen muodostuvat mikrobit “syövät” pois lika-aineita jätevedestä ja jätevesi puhdistuu. (Lähde).
Jotta siis voisimme nauttia mahdollisimman pitkään imetyskentästämme ilman huoltoja, täytyy pesuaineidenkin olla mahdollisimman ekologisia. Tässä kohtaa astuu pyykkietikka hyvin peliin niin huuhteluaineena kuin pesuaineenakin ja tänään siis testaan elämäni ensimmäistä kertaa tätä “ihmeainetta” kumpaankin käyttötarkoitukseen, sillä eka koneellinen on kellarissa jo menossa ja pian alan keskikerroksen siivouksen 😀
Meidän perheen on syytä siirtyä pois vahvoista pesuaineista muutenkin, koska perheessämme asustaa kaksi papukaijaa ja linnuilla on niin erilaiset hengityselimet, että ne ovat erityisen herkkiä voimakkaille tuoksuille kuten pesuaineet, hiuslakat, hajuvedet jne, ja myös teflon on linnuille vaarallista ja ikäviä kuolemantapauksia onkin sattunut, kun esim perheen lapsi on unohtanut teflonpannun hellalle kokkaillessaan ja kaikki perheen linnut ovat kuolleet myrkytykseen.
Tästä syystä onkin erityisen hyvä siirtyä luonnollisempiin pesuaineisiin ja pakolliset hiuslakan suihkuttelut tehdä vessassa missä on koneellinen ilmanvaihto.
Lotta luumupääkaija on muuten Näe ja koe -sivuston maskotti ja logon malli 🙂
Toinen meillä asuva lintu on kauluskaija Topaasi
Kyllä tuo laimennettu pyykkietikka ainakin teräksen kiillottamiseen on ihan yliveto!
Ei meillä ennekään nyt ihan paskasta ole ollut, mutta kyllä nyt kiilto on ihan toista luokkaa, alla pari ennen-jälkeen kuvaa mitä napsisin tuossa siivouksen edetessä:
Alla tietoja pyykkietikasta
poistaa tunkkaisuuden
hienhajun
tupakinhajun
kirkastaa värit
neutraloi pesuainejäämiä sekä pyykistä, että itse koneesta
pyykkietikka desinfioi
PYYKKIETIKKAA VOI KÄYTTÄÄ MYÖS SIIVOUKSESSA LAIMENTAMALLA SITÄ VEDELLÄ JA LAITTAMALLA SUIHKEPULLOON.
Etikka on luonnollinen ja tehokas puhdistusaine, sitä käytetään kodin kovien pintojen puhdistuksessa esim. peilit, laatat, lasit, se soveltuu myös metallin puhdistukseen ja poistaa homeen esim. auton turvavöistä jne. käyttökohteita on monia.
Löydät pyykkietikat täältä: https://www.butik-o.fi/collections/pyykkietikka
marraskuu 18, 2016 marraskuu 21, 2017 Kauppiatar IlonaEkosiivous, Verkkokaupan kuulumisia#kotimaista #käsityötä, Design from Finland, edullinen pyykkietikka, edullista pyykkietikkaa, ekologinen, ekologinen pesuaine, ekologiset pesuaineet, etikka pesuaineena, hand made, käsin tehty, kodin sisustus, kulkurin kartano, lahjat netistä, le pere pelletier, maalaisromanttinen, maalaisromanttinen sisustus, made in Finland, pyykkietikka, pyykkietikkaa siivoukseen, rustiikki, Salon Sydän, salonsydan, siivous, siivouspäivä, sisustus, sisustus nettikauppa, sisustusidea, sisustusliike netissä, tehty Suomessa, zombie dash, zombie dash vaatteet netistä
Next Post Pyykkietikka puhdistaa puhtaasti